Xavier Amiama — Wikipedya
Dat nesans:1909
Lye nesans:Guantanamo
Peyi nesans:Kiba (Cuba)
dat lanmò :1969
Nasyonalite : Dominiken
Zèv enpòtan:nan penti
Haitian women (1950) : fanm ayisyèn
Marchand de noix de coco (1952) : machann koko
Danse Petro (1958)
Rara (1960)
Mambo (1960)
Xavier Amiama se yon atis, yon pent dominiken ki te fèt an Kiba, men ki te grandi an Repiblik Dominikèn e finalman, te viv an Ayiti kote li te vin youn nan atis pi popilè nan tan li.
2.1 Enpe tablo li pentire
3 Eritaj li kite
3.1 Dominiken, men Ayisyen
3.2 An Ayiti
3.3 Stil li
Nan lane 1909, Xavier te fèt an Guantanamo, Kiba men kòm sikonstans nesans li pa two piblik, gen dat ki plase li fèt an 1910. Nan laneAn 1913, lè li te gen sèlman 4 an, avèk fanmi'l, li te imigre ale nan Repiblik Dominikèn. Fanmi yan te etabli vi yo nan yon vil nan sid lan yo rele San Pedro de Macoris. Nan lane 1935, lè li te aje de 25 an, li kite Dominikani kòm yon jenn pentè e yon aprantis pou li ale viv Pòtoprens (Ayiti) etidye nan men yon gwo pentè Ayisyen yo rele Pétion Savain. Se avèk li e nan stidyo'l, li te pentire pou konbyen lane e aprè konbyan tan Pòtoprens, li te vin yon manm nan Centre d'Art, yon enstitisyon ke yon jounalis Ameriken yo rele Dewitt Peters te fonde e li te kontinye karyè'l pentire la.
Enpe tablo li pentire[edite | modifye sous]
Eritaj li kite[edite | modifye sous]
Dominiken, men Ayisyen[edite | modifye sous]
De fèt ke Xavier pat orijin Ayisyen men te pentire nan stil Ayisyen e te vin popilè an Ayiti fè li vrèman yon atis ki ra nan jan sa. Malgre li se te yon Kiban/Dominiken, pifo moun vin asosye'l avèk Ayiti. Jodiya, zèv li yo vann pou anpil lajan e sa fè li youn nan atis an Ayiti ki rekoni nan sèk koleksyonè a travè lemond lan.
An Ayiti[edite | modifye sous]
Amiami sinome pintor de la noche de Haiti paske li te gen mès pentire anpil evenman ke nou asosye avèk tenèb ou byen lanwit. Nan tèm li te itilize nan zèv li yo, nou jwenn anpil tablo ki konsène vodou, dans seremoni, vodouyizan, rara, eksetera... Yo di ke Xavier se moun ki te trouve Pòtoprens fasinan anpil, e se te mès li pou li antre nan kwen avèk kote nan vil lan yo asosye avèk danje pou li kaptire li sou tablo li. Tout bagay nan Pòtoprens, bèl kote kankou kote ki lèd, kote pwòp kankou kote sal, machann nan lari, moun k'ap viv Pòtoprens ou byen k'ap mache nan lari a, te atire Amiama pou li te pentire.
Stil li[edite | modifye sous]
Nan stil li, yo dekri li kòm sofistike e ki itilize koulè vif ki ajoute vibrasyon ak vi nan penti li. Nan yon kote, li diferansye tèt li de lòt anpil pent Ayisyen paske dabitid, li pa mete plizyè koulè nan tablo li e te itilize'l nan manyè yo rele myè (de mo Franse "muet")
Yon lis atis pent ayisyen ak byografi
yon biyo grafi ak lòt atis
yon biyografi
Rekipere depi « https://ht.wikipedia.org/w/index.php?title=Xavier_Amiama&oldid=245623 »
Atis dominiken
Paj sa edite a 09:43, 15 desanm 2008.